

Stranka slobode i pravde u Leskovcu osuđuje svaki vid nasilja a nakon pisanja pojedinih medija i objavljivanja krivične presude, zahteva hitnu ostavku Gradonačelnika Leskovca.

Prvi čovek grada, prvi medju nama je pravosnažno osuđivan i to ni manje ni više nego za nasilje nad ženom. Objavljeni članak po svemu sudeći nije trač već sadrži detaljne opise iz osuđujuće presude, detaljne i zastrašujuće.

Naš grad vodi čovek koji, koji prema sopstvenom svedočenju, kada je uplašen poteže oružje i puca a kada je iznerviran udara i bije. Čovek sa ovakvom naravi ne sme i ne može biti gradonačelnik, čovek sa ovakvom prošlošću ne sme i ne može odlučivati o nečijoj budućnosti. Ostavka je logičan čin jer se ni osobe koje su pod istragom ne mogu kandidovati za bilo kakavu javnu funkciju dok peti grad u Srbiji vodi osoba koja je svirepo pretukla ženu a za isti čin čak i preblago osuđena samo zato što je obavljala ministarsku funkciju.

Brojna govorkanja i glasine o naravi i ponašanju Cvetanovića koja odavno kruže gradom i gradskim službama bi u ovom svetlu bilo neozbiljno smatrati samo glasinama. Izražavamo ozbiljnu sumnju i ogromnu brigu da svedočenja o nepristojnim ponudama, degradaciji i šikaniranju, ucenjivanju i uslovljavanju, pepeljarama i šutiranju...nisu preuveličana ili izmišljena da bi se iz lične prizme okrnjio Cvetanovićev ugled, već da je svaka od njih jedan glas u tami. Izražavamo ozbiljnu brigu da Cvetanović sa nasilničkim ponašanjem nikada nije prestao već samo potražio utočište u SNS-u kao i brojni drugi prestupnici širom Srbije i nažalost našao ga u krovnoj organizaciji i sigurnoj kući sa nasilnike, Srpskoj Naprednoj Stranci.

Bojati se čoveka sa ovakvim rezimeom je više nego razumno!  Ali strahovlada ne moze trajati zauvek.

Stranka slobode i pravde poziva sve eventualne žrtve Gorana Cvetanovića da se obrate nevladinim organizacijama koje se bave ženskim pravima, i da se poput Marije Lukić usprave i suprotstave lokalnom moćniku.

Car je go. Car je go i prizor je užasan.

U Leskovcu, Inicijativni odbor Stranke slobode 27. 09. 2019. godine i pravde u Leskovcu